ЗАДЪЛЖИТЕЛНИ ЗДРАВНИ ПРОТОКОЛИ ЗА ПОВЕДЕНИЕ ПРИ СЪМНЕНИЕ ИЛИ СЛУЧАЙ НА COVID-19 ПРИ УЧЕНИК

А. При наличие на един или повече симптоми при ученик (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.), констатирано от медицински филтър или учител: 
 
1. Ученикът се отделя незабавно в предназначено за такъв случай помещение, докато не се прибере у дома.  На ученика се поставя маска, съобразена с възрастта му. Придружава се от чистач- I  етаж до идването на родител.
Отг.: Медицинското лице  и чистач-  I  етаж     стая: обособено помещение на авариен изход - I  етаж. 

2. Незабавно се осъществява връзка с родителите/настойниците и се изисква да вземат ученика, като се съобразяват с необходимите превантивни мерки. На родителите/настойниците се припомнят процедурите, които трябва да следват – да се избягва физически контакт и да се консултират със семейния лекар на ученика (първо по телефона).
Отг.: Медицинското лице  

3.  Класната стая се освобождава за пълна дезинфекция и учебните занятия на съответната паралелка се провеждат в стая № 107 или кабинет Технологии.

4. Всеки класен ръководител предоставя на медицинското лице в началото на учебната година и периодично, при промяна, актуален списък с телефонните номера на родител/настойник.
Отг.: Класните ръководители

5. След като ученикът напусне помещението, се извършва щателна дезинфекция.
Отг. Чистач I  етаж

6. Ученикът се допуска отново в присъствено обучение в училище само срещу медицинска бележка от семейния лекар, че е клинично здрав и това е допустимо. 
 
Б. В случай на положителен резултат за COVID-19 по метода PCR на ученик:
1. Родителите информират директора на училището.
2. Директорът незабавно се свързва със съответната РЗИ и предоставя списък с имената на учениците и учителите, които са били в контакт с ученика в съответствие с указанията на РЗИ. 
3. Директорът изпълнява предписанията на РЗИ.
4. При наличие на болен ученик, учител или служител или промяна в някоя от мерките и правилата в училището, класният ръководител информира родителите.
5. След отстраняване на заразения ученик и съучениците му се извършва продължително проветряване, влажно почистване и крайна дезинфекция на всички повърхности,  предмети и помещенията, до които е имал контакт ученикът в последните 48 часа, след което стаята/помещенията може да се използват за учебни занятия.   
6. Осигурява се психологическа подкрепа, като формата й може да варира в зависимост от конкретната ситуация. 
7. Ученикът се допуска отново в присъствено обучение в училище само срещу медицинска бележка от семейния лекар, че е клинично здрав и това е допустимо.
8. След завръщане на учениците се осигурява психологическа подкрепа, консултации, обща подкрепа за преодоляване на пропуски и обучителни затруднения, като формата им може да варира в зависимост от конкретната ситуация. 

ЗАДЪЛЖИТЕЛНИ ЗДРАВНИ ПРОТОКОЛИ ЗА ПОВЕДЕНИЕ ПРИ СЪМНЕНИЕ ИЛИ СЛУЧАЙ НА COVID-19 ПРИ ВЪЗРАСТЕН

А. При наличие на един или повече симптоми при възрастен (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.): 
1. Лицето своевременно уведомява ръководството и  незабавно напуска територията на училището.  
2. Избягва се физически контакт с други лица. 
3. Директорът на училището предоставя на съответната РЗИ списък с имената на контактните на лицето учители и ученици в съответствие с указанията на РЗИ. 
4. Информират се родителите на учениците, които са били в контакт с лицето. 
[bookmark: _GoBack]5. След като лицето напусне помещението, се извършва щателна дезинфекция. Методическата дейност на педагогическите специалисти се осъществява за начален етап- Методичен кабинет втори етаж , а за прогимназиален и гимназиален етап в бивша стая скаути на 4 етаж.
6. Лицето се допуска отново на работа в училище само срещу медицински документ, че е клинично здраво и това е допустимо. 

Б. В случай на положителен резултат за COVID-19 по метода PCR на възрастен:
1. Лицето информира директора на училището.
2. Директорът информира РЗИ и предоставя списък с имената на учителите и  учениците, които са били в контакт с лицето в съответствие с указанията на РЗИ. 
3. Директорът изпълнява предписанията на РЗИ.
4. Всички контактни и неконтактни лица се инструктират за провеждане на наблюдение за поява на клинични симптоми и признаци за COVID-19 и за навременно уведомяване на личните лекари и на РЗИ. 
5. След отстраняване на заразеното лице се извършва продължително проветряване,  влажно почистване и крайна дезинфекция на повърхностите в класните стаи, помещенията и предметите, до които е имало контакт лицето в последните 48 часа, след което класните стаи и другите помещения може да се използват за учебни занятия или други цели. 


· Протоколите са утвърдени със заповед на директора на училището.
